Document ID: 32010D0591
Publication Date: 2010-10-01

Title and Content:
SKLEP KOMISIJE
z dne 1. oktobra 2010
o odobritvi laboratorija v Rusiji za izvajanje seroloških testov za nadzorovanje učinkovitosti cepiva proti steklini
(notificirano pod dokumentarno številko C(2010) 6684)
(Besedilo velja za EGP)
(2010/591/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
ob upoštevanju naslednjega:
(1)
Odločba 2000/258/ES je imenovala laboratorij Agence française de sécurité sanitaire des aliments de Nancy (v nadaljnjem besedilu: AFSSA Nancy) kot posebni pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini. Navedena odločba določa tudi naloge navedenega laboratorija.
(2)
AFSSA Nancy mora zlasti oceniti laboratorije v državah članicah in tretjih državah za namene odobritve izvajanja seroloških testov za nadzorovanje učinkovitosti cepiva proti steklini.
(3)
Pristojni organ iz Rusije je vložil vlogo za odobritev izvajanja navedenih seroloških testov enemu laboratoriju v navedeni tretji državi.
(4)
AFSSA Nancy je opravil oceno navedenega laboratorija in Komisiji 19. februarja 2010 poslal pozitivno poročilo o navedeni oceni.
(5)
Navedeni laboratorij je zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih podlasicah.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih podlasicah odobri naslednji laboratorij:
„Federal Centre for Animal Health (FGI ‚ARRIAH‘), 600901 Vladimir, Urjvets, Rusija“.
Člen 2
Ta sklep začne veljati 15. oktobra 2010.
Člen 3
Ta sklep je naslovljen na države članice.
V Bruslju, 1. oktobra 2010

Classification:
Level 1 Topics: 100158
100161
100149
100156
Level 2 Topics: 100277
100283
100261
100282
100215
100262
100250
Level 3 Topics: 5775
122
3632
1415
914
2478
c_964c9649
6205
5877
All Topics: 2988
3660
4635
5876
867